Ktesibios

Ktesibios (ka Ctesibius ja Tesibius) oli leiutaja ja matemaatik, kes elas hellenistliku Egiptuse Aleksandrias. Tema tegevusaastad olid 285–222 eKr.

Elu
Tema elust pole peaaegu mitte midagi täpselt teada, kuid Ktesibiost kui leiutajat ja matemaatikut olevat maininud Vitruvius, Athanaeus, Philo Bütsantsist ja Heron Aleksandriast. On teada, et Ktesibios juhatas Aleksandria muuseumi. Diogenes Laertiuse järgi oli Ktesibios väga vaene. 

Leiutised
Ktesibios oli esimene, kes uuris surutud õhu jõu mõju pumpadele. Ta kirjutas traktaate pneumaatika, hüdraulika ja surutud õhu kohta.  

Athenaios, Vitruvius ja Plinius pidasid Ktesibiost hydraulis'e ehk vesioreli leiutajaks 250 eKr paiku; vesiorel oli omakorda tänapäevase oreli eelkäija. Samuti olevat Ktesibios leiutanud vesikella (clepsydra).

Kategooria:Antiik
Kategooria:Leiutajad
Kategooria:Matemaatikud